

**R E P U B L I K A H R V A T S K A**

**PRIMORSKO-GORANSKA ŽUPANIJA**

**O P Ć I N A M A T U L J I**

**JEDINSTVENI UPRAVNI ODJEL**

KLASA: 112-01/25-01/4

URBROJ: 2170-27-03-01/10-25-2

Matulji, 16. srpnja 2025. godine

# OBAVIJEST

Općina Matulji je dana 11. srpnja 2025. godine raspisala natječaj za prijam u Jedinstveni upravni odjel Općine Matulji, Odsjek proračun i financije na radno mjesto Voditelj Odsjeka za proračun i financije (1 izvršitelj, m/ž), na neodređeno pun radno vrijeme uz probni rad od tri mjeseca.

Natječaj je objavljen u „Narodnim novinama“ broj 102/2025 od 16.07.2025. godine.

Opis poslova radnog mjesta Voditelja Odsjeka za proračun i financije:

1. Upravlja radom Odsjeka, organizira i usklađuje rad odsjeka, kao i suradnju s drugim odsjecima unutar JUO, pomaže službenicima Odsjeka u radu na najsloženijim predmetima, sudjeluje u pripremi nacrta općih akata iz nadležnosti odsjeka, te po potrebi sudjeluje u izradi akata iz nadležnosti drugih odsjeka, osigurava i nadzire izvršavanje odluka, zaključaka i drugih akata iz svoje nadležnosti,
2. Priprema upute za izradu prijedloga proračuna i financijskih planova proračunskih korisnika, priprema prijedlog proračuna te izmjena i dopuna proračuna i prateće akte uz obrazloženje,
3. Sastavlja periodična izvješća s bilješkama sukladno posebnim propisima ili za potrebe Odjela, sastavlja konsolidirane financijske izvještaje proračuna i proračunskih korisnika, izrađuje polugodišnje i godišnje izvještaje o izvršenju proračuna s obrazloženjem, sastavlja druga izvješća i analize iz djelokruga rada za potrebe općinskih tijela i vanjskih korisnika, prati i usklađuje podatke kod planiranja i izvršavanja proračuna i financijskih planova proračunskih korisnika; prati i koordinira sustav glavne knjige,
4. Brine o stručnom osposobljavanju i usavršavanju službenika i namještenika odsjeka, organizira zamjene i raspored poslova u odsjeku u slučaju odsutnosti službenika, povećanja opsega poslova ili nepredviđenih poslova, predlaže plan godišnjih odmora i plan prijma za odsjek u svojoj nadležnosti, vodi postupak zbog lake povrede službene dužnosti,
5. Sastavlja prijedlog plana nabave odsjeka, priprema dokumentaciju za provođenje postupaka javne nabave (tehničke specifikacije, troškovnik, kriterij za odabir) za nabave iz nadležnosti svog Odsjeka, provodi postupak jednostavne nabave iz djelokruga Odsjeka, koordinira izradu narudžbenica za nabave u nadležnosti Odsjeka, prati provedbu ugovora iz djelokruga Odsjeka,
6. Koordinira poslove izrade i objedinjava izradu izjavu o fiskalnoj odgovornosti, te kontrolira izjave o fiskalnoj odgovornosti proračunskih korisnika,
7. obavlja druge srodne poslove po nalogu pročelnika.

Koeficijent složenosti poslova navedenoga radnog mjesta je 2,80 uz osnovicu za izračun plaće u iznosu od 947,60 Eura bruto. Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.

Prethodna provjera znanja i sposobnosti kandidata obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10. Intervju se provodi samo s kandidatima koji su ostvarili najmanje 50% bodova na pisanom testiranju. Smatra se da je kandidat koji nije pristupio prethodnoj provjeri znanja povukao prijavu na natječaj.

# Izvori za pripremanje kandidata za provjeru:

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 36/09, 36/09, 109/07, 125/08, 150/11, 144/12, 123/17, 98/19, 144/20) - članci 1. do 6., 18. do 20., 39. do 48., 67. do 72.
2. Zakon o proračunu („Narodne novine“ broj 144/21) - cijeli tekst
3. Zakon o lokalnim porezima („Narodne novine“ broj 115/16,101/17, 114/22, 114/23 i 152/24) - cijeli tekst
4. Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20, 151/22 i 114/23) - cijeli tekst
5. Zakon o fiskalnoj odgovornosti („Narodne novine“ broj 111/18 i 83/23) - cijeli tekst
6. Zakon o općem upravnom postupku („Narodne novine“ broj 47/09 i 110/21) - cijeli tekst
7. Pravilnik o proračunskom računovodstvu i Računskom planu („Narodne novine“ broj 158/23 i 154/24) - cijeli tekst
8. Pravilnik o planiranju u sustavu proračuna („Narodne novine“ broj 1/24)
9. Pravilnik o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) - cijeli tekst
10. Pravilnik o financijskom izvještavanju u proračunskom računovodstvu („Narodne novine“ broj 37/22 i 52/25) - cijeli tekst
11. Pravilnik o proračunskim klasifikacijama („Narodne novine“ broj 4/24) - cijeli tekst
12. Pravilnik o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/22) - cijeli tekst
13. Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19) - cijeli tekst
14. Uredba o načinu ocjene i postupku odobravanja investicijskih projekata („Narodne novine“ broj 158/23)
15. Uredba o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja („Narodne novine“ broj 52/13 i 94/14) - cijeli tekst
16. Statut Općine Matulji („Službene novine Primorsko-goranske županije“ broj 26/09, 38/09, 17/14, 29/14 4/15-pročišćeni tekst, 39/15, 7/18, 6/21, 23/21 i 36/23) - cijeli tekst
17. Odluka o izvršavanju Proračuna Općine Matulji za 2025. godinu („Službene „Službene novine Općine Matulji“ 18/24 i 4/25) - cijeli tekst
18. Odluka o porezima Općine Matulji („Službene novine Primorsko-goranske županije“ broj 43/22, 46/23 i “Službene novine Općine Matulji” broj 4/25) - cijeli tekst
19. Odluka o visini poreznih stopa godišnjeg poreza na dohodak na području Općine Matulji (“Službene novine Općine Matulji” broj 4/25)
20. Odluka o komunalnoj naknadi („Službene novine Primorsko-goranske županije“ broj 39/18, 26/19, 9/20, 17/20 i 40/23) - cijeli tekst
21. Proračun Općine Matulji za 2025.godinu i projekcije Proračuna za 2026. i 2027. („Službene novine Općine Matulji“ broj 18/24), Izmjene i dopune Proračuna Općine Matulji za 2025. godinu („Službene novine Općine Matulji“ broj 4/25) i Izmjene i dopune Proračuna Općine Matulji za 2025. godinu („Službene novine Općine Matulji“ broj 5/25)

Web- stranica "Narodnih novina" je [www.nn.hr](http://www.nn.hr/), web stranica "Službenih novina Primorsko- goranske županije" je [www.sn.pgz.hr](http://www.sn.pgz.hr/), web stranica „Službenih novine Općine Matulji“ je [www.matulji.hr](http://www.matulji.hr).

Vrijeme održavanja prethodne provjere znanja i sposobnosti kandidata bit će objavljeno na ovoj web-stranici te na oglasnoj ploči Općine Matulji, najkasnije pet dana prije održavanja provjere.

U Listi kandidata koja će biti objavljena zajedno s vremenom održavanja prethodne provjere znanja i sposobnosti, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.

Kandidat može tijekom natječajnog postupka pisanim putem povući prijavu.

Predsjednik Povjerenstva:

Marko Divić